Dolina Strążyska

Dolina Strążyska (správne Dolina Strążysk) je dolina v poľských Západných Tatrách. Leží medzi Dolinou ku Dziurze a Dolinou za Bramką. Samotný názov doliny pochádza od poľského slova „strąga“, ( je ohrada, v ktorej valasi doja ovce)

Topografia 
Dolina za začína vo výške  pri Drodze pod Reglami, na konci ul. Strążyskiej V Zakopanom a vedie až k stenám Giewontu, ktorý ju ohraničuje na južnej strane. Západnú stranu doliny tvorí Grzybowiec a Łysanki so Samkowou Czubou, na východe zas Juhaska Kopa v Długim Giewoncie skalný pilier, potom chrbát Wyżniej Suchej Przełęczy, Niżnia Sucha Przełęcz, Suchy Wierch, Sarnia Skała a jej chrbát Grześkówki. Nad vodopádom Siklawica chrbát Styrżnika rozdeľuje hornú časť Doliny Strążyskiej na dve menšie dolinky, ktoré formujú jej horné poschodie: východné Dolinu Wielkiej Równi a západné Mału Dolinku. Hlavná časť doliny má ešte niekoľko menších bočných oddelení: Samkowy Żleb, Dolina Grzybowiecka, Koński Żleb a Sarni Żleb.

Opis doliny 
Dolina vznikla dôsledkom tektonického zlomu na mieste, kde sa začína Żleb Kirkora. Má plochu , a dĺžku . Celú dolinu vytvárajú sedimentárne horniny. Dolina je zarastená lesmi a na jej oboch stranách sú početné skalné veže. Medzi najvýznamnejšie patria: Kominy Strążyskie, Skała Jelinka, Kapelusze, Kiernia, Czarna Turnia. Cez dolinu preteká bystrý Strążyski Potok. Táto tichá dolina je obľúbeným miestom návštev mnohých turistov.

Takmer na začiatku doliny je poľana Młyniska, na ktorej stojí lesovňa TANAPu. V hornej časti doliny je neveľká Polana Strążyska, na ktorej sa nachádzajú dva salaše, bufet a veľká skala, ktorú pomenovali Sfinks. Na poľane sa stretávajú turistické chodníky.

V minulosti bola dolina vypásaná, najmä na Hali Strążyskiej. Najstaršie zachované dokumenty, ktoré sa o doline zmieňujú sú z roku 1605. Názov doliny pochádza z roku 1669. V roku 1961 bolo vypásanie dobytka a oviec zakázané.

Dolina je populárnym cieľom mnohých turistov. Je obľúbená aj preto, lebo cez ňu prechádza turistický chodník na Giewont. V ústí doliny stojí vila „Roma“, je tu parkovisko a konečnú tu majú autobusy.

Napriek blízkosti Zakopaného a vysokej návštevnosti sú lesy v dobrom stave. Na Samkowej Czubie a na Grześkówkach stále rastie pôvodný bukovo–jedľový les a zriedkavo sa vyskytuje tis. Severné steny Giewontu sú porastené bohatou flórou. Rastú tu mnohé vzácne rastliny ako napríklad: jarabina mišpuľková, papradie alpínske, prilbica chlpatoplodá, skalník plstnatý, krivec najmenší.

Turistika 
  Zakopané – Dolina Strążyska – Polana Strążyska – Przełęcz w Grzybowcu – Grzybowiec – Wyżnia Kondracka Przełęcz pod Giewontem. Úsek Polana Strążyska – Przełęcz ku Grzybowcu vedie spolu s čiernou turistickou značkou:
 Čas túry zo Zakopaného na Polanu Strążysku: 40 min, ↓ 35 min
 Čas túry z polany na Giewont: 2:35 h, ↓ 1:55 h
  k vodopádu Siklawica.
Čas túry: 15 min. tam a späť
 Turistická značka čierna Ścieżka nad Reglami: Kuźnice – Czerwona Przełęcz – Polana Strążyska, potom spolu s  na Przełęcz w Grzybowcu a ďalej do Doliny Małej Łąki
 Čas túry z Czerwonej Przełęczy na Polanu Strążysku: 35 min, ↑ 50 min
 Čas túry z Polany Strążyskiej na Wielku Polanu Małołącku: 1:10 h, naspäť 1:05 h

Galéria

Iné projekty

Externé odkazy 
 Poloha na turistickej mape

Zdroj 

Doliny poľských Tatier